钦定古今图书集成/明伦汇编/闺媛典/第135卷 > 王氏
## 钦定古今图书集成/明伦汇编/闺媛典/第135卷 > 王氏

按《明外史列女传》：“王氏，慈谿人。聘于陈而夫佳病，其
父母娶妇以慰之，及门即入侍汤药。未几，佳没，王年
甫十七，矢志不嫁姑张氏责以未成礼而守为无名。
妇曰：‘既入陈氏之门，经事君子，何为无名？姑乃使人
邀其二弟，从容讽之。妇不答，截发毁容。姑终欲强之，
窘辱万端。二小姑凌之若婢，稍不顺，即爪其面。姑闻’”，
复加棰楚。妇口无怨言，曰：“不逼嫁为婢，亦甘也。”每夕
寝处小姑床下，受卑湿，遂得伛疾。自幸曰：“我知免矣。”
鞠从子梅为嗣，教之业文。成化初，领乡荐，卒昌其家。